ཡོངས་འཛིན་བོད་ཡིག་འཚོལ་བཤེར་མ་ལག་འཛུགས་སྐྲུན་ལས་གཞི་ནི༢༠༡༣ལོའི་ཟླ༤བར་དངོས་སུ་ལས་མགོ་བརྩམས་ཤིང་།ལོ་ངོ་གསུམ་རིང་གི་དཀའ་ཚགས་ཞིབ་འཇུག་དང་གསར་སྤེལ་བྱེད་པར་བརྒྱུད།༢༠༡༦ལོའི་ཟླ༨པའི་ཚེས༢༢ཉིན་དངོས་སུ་ཤར་གཏོང་བྱས།མིག་སྔར།ལྟ་ཀློག་དང་དོ་སྣང་བྱེད་ཚད་མངོན་གསལ་གྱིས་གོང་འཕར་བྱུང་ཞིང་།སྔ་ཕྱིའི་སྡེབ་རྩིས་ཀློག་ཐེངས་དུང་ཕྱུར༤ལས་བརྒལ་བ་དང་།ཉིན་རེའི་ཆ་སྙོམས་ཀློག་ཐེངས་ཁྲི༣༠༠ཡས་མས་ཡིན་ལ།རྒྱལ་ནང་དུ་ལྟ་ཀློག་ས་ཁུལ་ནི་གཙོ་ཆེར་མཚོ་སྔོན་དང་བོད་ལྗོངས།སི་ཁྲོན།ཀན་སུའུ།ཧྲའན་ཞི།ཡུན་ནན།ཀོང་ཏུང་།ལའོ་ཉིང་།ཅང་སུའུ།པེ་ཅིང་།ཧོང་ཁོང་སོགས་ཞིང་ཆེན་དང་གྲོང་ཁྱེར།རང་སྐྱོང་ལྗོངས་དང་ཐད་གཏོགས་གྲོང་ཁྱེར༣༡དང་།རྒྱལ་ཁབ་ཕྱིའི་ལྟ་ཀློག་ས་ཁུལ་ལ་ཨ་རི་དང་སུའེ་ཙེར།ཧྥ་རན་སི།ཁ་ན་ཏ།པི་ལི་ཧྲི།དབྱིན་ཇི།འབྲུག་ཡུལ་སོགས་རྒྱལ་ཁབ་དང་ས་ཁུལ༧༠ལྷག་ལ་ཁྱབ་ཡོད།